Líbia követésére szólítják Izraelt arab országok
Több arab ország is arra szólította fel Izraelt, hogy kövesse Líbia példáját, és szerelje le állítólagos tömegpusztító fegyvereit. Líbia hónapokon át tartó titkos tárgyalásokon állapodott meg a Egyesült Államokkal és Nagy-Britanniával az nukleáris és vegyi fegyverek felszámolásáról.
Mubarak egyiptomi elnök közölte, hogy Líbiához hasonlóan Izraelnek is fel kell számolnia tömegpusztító fegyvereit. Irán szerint Líbia döntése után a világnak Izraelre is nyomást kell gyakorolnia, hogy kezdjen hozzá fegyverei leszereléséhez. Hasonló nyilatkozatot tettek olyan Perzsa-öböl menti államok, mint Katar és Bahrein.

Izrael soha nem erõsítette meg azt, hogy lennének nukleáris fegyverei, a BBC szerint ugyanakkor széles körben úgy tartják, hogy a közel-keleti ország rendelkezik ilyen eszközökkel. A BBC hónapokkal ezelõtt egy dokumentumfilmben foglalkozott ezzel a témával. A film miatt az izraeli kormány bejelentette, hogy minden kapcsolatot megszakít a brit hírcsatornával, és munkatársait hivatalos sajtótájékoztatókra sem fogják meghívni.

Péntek este jelentették be, hogy Líbia lemond mindenféle tömegpusztító fegyverrõl, és tiszteletben tartja a tömegpusztító fegyverek elterjedését tiltó valamennyi nemzetközi szerzõdést. A líbiai külügyminisztérium közleményben tudatta, hogy az észak-afrikai ország korábban ugyan igyekezett ilyen fegyvereket kifejleszteni, de az amerikai és a brit szakértõkkel folytatott kilenc hónapon át tartó tárgyalások után lemond mind ilyen programról. A tárgyalásokat a BBC jelentése szerint Kadhafi líbiai elnök kezdeményezte, és azokat végig titokban tartották.

A pénteki közlemény hozzátette, hogy Líbia tiszteletben tartja az atomsorompó egyezményt és annak kiegészítõ jegyzõkönyvét, amely lehetõvé teszi az elõre be nem jelentett helyszíni ellenõrzéséket. Líbia azzal indokolta döntését, hogy tömegpusztító fegyverek fejlesztése helyett a jövõben az ország gazdaságának fejlesztésével és az életszínvonal emelésével akarnak foglalkozni.
kifejlesztés Egyesült Királyság vegyi fegyver USA Líbia Izrael fegyver